《晚晴》
宋代·董嗣杲

空庭断履迹，江色摇篱门。
夕阳雨忽收，晴意回乾坤。
水零鸥鹭光，烟淡芦苇痕。
远客此栖迟，敢昧元造恩。
青衫避骨癯，白发笑镜昏。
向来期婴鳞，今委荒池村。
眼枯莫制泪，梦破多惊魂。
读书不得力，乃如泛萍根。
出门且散步，殊觉身可尊。
时卷亦时舍，天定理自存。
难忘怀土思，百年徒声吞。
徘徊月魄吐，呼灯倒清樽。

作者简介：董嗣杲，字明德，号静传，杭州（今属浙江）人。理宗景定中榷茶九江富池。度宗咸淳末知武康县。宋亡，入山为道士，字无益。嗣杲工诗，吐爵新颖。